id en en en en id en en fr ms ca id en en en id en en fr ms ca id id en id ms ms id id ms id en ms ms id ms id id id id ms id id id id en id id id en id id id id id id ms id id id ms id id ms id id id id en en en en id en en en de en en nl en en en id id en id en id en ms fr en id id en ms pt ms en en en ms en pt en id en lt en id id en de en id id en jv en id en hbs_lat en id en en en en en fa en en en en en en es en en ms en fr en en en en en id en en
Sukarnya Menjadi Genius (Artikel 2008) – Saifulislam.Com
Friday , September 2 2022
Semasa kecil, emak beberapa kali mengingatkan saya tentang seorang kanak-kanak genius yang sudah mampu membaca surat khabar di usia tiga tahun. Mohd. Shukri Hadafi, nama diberi.
Tetapi Mohd. Shukri Hadafi hilang ditelan masa. Seolah-oleh tiada esok baginya (tajuk filem lain oleh Jins Shamsuddin pada 1979) dan tiba-tiba kita dikejutkan dengan berita pada akhir 90′an bahawa beliau bekerja sebagai penebar roti canai! Ada cerita yang memberitahu beliau menjual kelapa di Padang Terap, malah yang tidak enaknya ialah kisah beliau menjadi penagih dadah.
Anak angkat Prof. Diraja Ungku Aziz ini terbuang dari kelebihan yang pernah menjadikannya begitu terkenal di seluruh negara. Di mana silapnya?
Ingatan kita kepada kanak-kanak pintar seperti Mohd. Shukri Hadafi kembali menghiasi muka depan akhbar Malaysia, apabila Adi Putra Abdul Ghani muncul dengan kelebihan luar biasanya di dalam Matematik.
Keupayaannya yang mengatasi tahap pelajar universiti di bidang itu, sejak awal-awal lagi telah mengheret Adi Putra ke pelbagai konflik. Dari sekolahnya di Sekolah Kebangsaan Matang Buluh, Bagan Serai, perjalanan penuh liku untuk mencari program yang sesuai dengan beliau berterusan ke International Islamic School di Gombak. UNISEL juga tidak pasti dengan perjalanan beliau, dan saya berdoa agar kelebihan yang ada pada adik Adi, tidak menjadi ’sumpah’ ke atasnya sebagaimana Mohd. Shukri Hadafi 3 dekad yang lalu.
It figures: after completing year 12 subjects at 10, mathematician Yao-ban Chan has now become Melbourne University’s youngest-ever PhD graduate. Photo: Craig Abraham
Bertuahnya Chan Yao-ban, seorang lagi anak kecil istimewa kelahiran Malaysia. Beliau yang kini menjadi pemegang PhD termuda dari Universiti Melbourne. Di usia 21 tahun, Chan Yao-ban telah menjadi salah seorang tenaga pengkaji penting di Universiti Melbourne, mengendalikan projek kajian metod statistik bagi mengenalpasti anomaliti protein di dalam otak untuk mendiagnos schizophrenia dan bipolar disorder.
Biar pun lahir di Malaysia, Chan Yao-ban telah dibesarkan di New Zealand. Beliau melalui proses home schooling oleh ibunya, seorang Mikrobiologist dan ayahnya, pengarah di sebuah syarikat industri makanan terkemuka, Heinz.
Chan Yao-ban telah bertemu dengan ‘perjuangan’ yang bakal memanfaatkan kelebihannya.
Apakah seseorang itu perlu ‘melarikan diri’ dari Malaysia, demi mencari program yang boleh menyokong kanak-kanak genius seperti Chan Yao-ban , Adi Putra dan Mohd. Shukri Hadafi? Mengapa kita masih tidak tentu arah dalam menentukan jalan yang betul untuk Adi Putra? Tidakkah kita belajar sesuatu daripada apa yang berlaku ke atas Mohd. Shukri Hadafi, juga tercabar oleh kejayaan Chan Yao-ban ?
Soalan ini menjadi lebih meruncing dengan kegemparan kita terhadap seorang lagi anak Malaysia yang genius, Sufiah Yusof.
Beribukan Halimahton dari Muar dan bapanya, Yusuf, berasal dari Pakistan, Sufiah Yusuf mencipta sejarahnya yang tersendiri apabila beliau diterima masuk ke pengajian di Universiti Oxford pada usia 13 tahun. Namun pada usia 15 tahun, Sufiah telah menghilangkan diri dari kampus hingga kemudiannya ditemui di Bournemouth, bekerja di sebuah hotel di sana.
Enggan pulang kepada keluarga, yang disifatkannya seperti hidup dalam neraka, Sufiah diletakkan di bawah jagaan sebuah pertubuhan sosial untuk kembali penyambung pengajian sarjananya di Oxford. Hidup Sufiah terus dilambung ombak, apabila perkahwinannya pada usia 19 tahun dengan Jonathan Marshall, runtuh hanya kira-kira setahun selepas diijabkabulkan.
Hari Perkahwinan Sufiah bersama Jonathan Marshall [foto: Daily Mail]
Beberapa bulan yang lalu, ingatan kita kepada Sufiah Yusuf dikejutkan dengan berita buruk apabila bapanya ditangkap atas dakwaan mencabuli dua kanak-kanak berusia 15 tahun yang mengikuti kelas tusyenaccelerated learing kendaliannya.
Dan segala-galanya mencapai kemuncak, apabila wartawan akhbar News of the World (NOTW), berjaya mengesan Sufiah Yusuf, yang terhumban ke lembah hitam dengan nama samarannya Shilpa Lee, sebagai pelacur di Manchester dengan bayaran £130!
Sufiah Yusuf yang begitu sopan, tertib dan berada di dalam segala kurniaan ketika di awal usianya di St. Hilda’s College yang berprestij itu, menempuh kehidupan yang tidak menentu hingga berakhir dengan sesuatu yang tidak terbayangkan fikiran kita mengenainya. Seorang lagi kanak-kanak genius (muslim? melayu?) menjadi ‘mangsa’.
Masih ingatkah kita kepada John Forbes Nash? Penerima anugerah Nobel bagi kehebatan Matematiknya di Universiti Princeton ini, menempuh dekad-dekad yang penuh liku akibat masalah schizophrenia yang mengongkong kehidupannya. Ia adalah suatu contoh yang amat besar tentang perlunya suatu pendekatan di luar kotak, untuk menampung kegeniusan seorang seperti John Forbes Nash ini. Anda boleh mendalami kisah mengenai Nash dengan menonton filem favourite saya, A Beautiful Mind.
Pencapaian IQ yang luar biasa sememangnya lazim terkait dengan ketidak sihatan mental. Hal ini diperkatakan oleh Daniel Martin di dalam artikelnya yang tersiar di Daily Mail bertarikh 11 Februari 2007.
More than half a million people in the UK are believed to suffer from a form of the condition, which causes disordered ideas, beliefs and experiences. The most common ages for it to develop are 15-25 in men and 25-35 in women.
Kerana itu, saya sering khuatir dengan anak-anak muda yang memiliki idea yang hebat, tetapi memiliki ketidak seimbangan sikap yang sesuai dengan kehebatan itu. Teringat saya kepada sebuah ceramah berkaitan masalah ini yang disampaikan di HUKM tidak lama dulu. Penceramah itu memberitahu bahawa statistik menunjukkan, di mana-mana sahaja bilik atau dewan tempat manusia berkumpul, maka 1/4 daripadanya mempunyai masalah berkaitan mental!
Saya masih ingat kepada seorang lagi kanak-kanak genius, Chiang Ti Ming, yang telah menempuh episod hidup yang luar biasa. Menjadi pelajar termuda di California Institute of Technology (CalTech) lebih dua dekad yang lalu, Chiang Ti Ming telah meninggal dunia pada awal Januari 2007 di Seremban, selepas khabarnya mengalami tekanan perasaan yang amat teruk hingga dimasukkan ke HKL pada tahun 2002.
Semua ini harus menjadi pengajaran buat kita.
Pengajaran buat kerajaan untuk memikirkan tanggungjawabnya terhadap pendidikan. Atau mungkinkah segala ini membuktikan bahawa kerajaan sepatutnya tidak campur tangan dalam soal pendidikan sebagaimana yang terakam dalam sejarah tamadun Islam yang panjang itu?
Sejarah Islam merakam ramai tokoh yang genius di zaman kanak-kanaknya. Figura seperti al-Syafie, al-Ghazzali, al-Nawawi, malah tokoh lewat era Moden seperti Muhammad Abduh dan Badi’ al-Zaman Said al-Nursi, telah mempamerkan ketokohan mereka semenjak di usia kecil.
Saya fikir, persoalan ini memerlukan kepada kajian yang mendalam. Namun, sepintas lalu kita akan dapat melihat bahawa tokoh-tokoh ini mendapat pendidikan awal mereka dari sentuhan ibu bapa. Proses pendidikan juga tidak berlaku di sekolah-sekolah rasmi milik pemerintah, sebaliknya setiap mereka dibesarkan dengan model pendidikan yang tersendiri lagi khusus. Malah di era Moden, tokoh seperti al-Tahtawi dan Muhammad Abduh berdepan dengan krisis diri semasa bersekolah di sekolah kerajaan, sehinggalah mereka melarikan diri dan mencari model sendiri yang lebih responsif kepada keperluan mereka dan keperluan semasa.
Teringat saya kepada pertemuan bersama salah seorang pelajar terbaik SPM Malaysia yang hadir di dalam ceramah saya. Beliau bertanya kepada saya dengan maksud yang lebih kurangnya berbunyi “dalam semua perkara yang saya belajar dan dapat jawab, ada persoalan yang lebih besar saya tidak mempunyai jawapan, iaitu: apakah sebenarnya yang saya cari dalam hidup ini?”
Dengan rasa rendah diri saya menjawab, “bersabarlah sahabat. Anda mungkin terpaksa hidup dengan soalan itu, sepanjang hayat!”
Pengajaran juga buat para pandakwah. Bahawa usaha memahami masalah manusia bukannya seperti kelakuan pembaris yang hanya tahu melukis lurus.
Rayau-rayau saya di laman sesawang, menemukan saya dengan komen-komen mudah ramai pihak yang secara simplistik menyalahkan Sufiah dengan alasan genius beliau hanya pada IQ tetapi lemah spiritual. Tentu sahaja saya tidak menolak peranan spiritual dan hubungkaitnya dengan depression. Tetapi menyarankan secara mudah bahawa agama sebagai penyelesaian, harus lebih diperincikan lagi.
Perlu diingat bahawa antara simptom masalah mental berkaitan depression lazim terkait pula dengan obsesi seseorang kepada agama!
Malah mungkin sisi ini diperlukan untuk kita menilai semula beberapa perlakuan ganjil genius Muslim di dalam sejarah untuk menjustifikasikan perihal yang berlaku ke atas mereka.
Apabila kegagalan hidup berlaku ke atas sesetengah manusia, apatah lagi insan genius seperti Mohd. Shukri Hadafi, Sufiah Yusof malah John Nash dan Chiang Ti Ming, jangan terlalu dangkal memberikan alasan ‘lemah didikan agama’ atau ‘hidup tidak mengikut sunnah’.
Sesungguhnya agama mengajar manusia untuk lebih bertadabbur dan bertafakkur tentang peranannya sebagai khalifah, pentadbir alam, bahawa manusia itu sangat seni kehidupannya. Ketelitian dalam mencari jalan mengacu dan membentuk manusia, adalah syarat survival ummah. Keperluan melihat aspek psikologi manusia, harus diterima sebagai sebahagian daripada tuntutan agama itu sendiri.
Saya mengangkat tangan memohon doa untuk masa depan yang lebih baik untuk adik Adi Putra yang sedang menyusuri jalan yang penuh liku itu.
Tarikh asal: 31 Mac 2008
The Link Between Genius and Madness, by DANIEL MARTIN
Other Child Prodigies – Where Are They Now?
Previous Ibrah Kisah Musa dan Khidir: Belajar Bahasa dan Berbahasa
Next Berpelajaran Tidak Berpendidikan
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
08/02/2015 at 3:12 PM
Terima kasih ustaz dgn artikel ini. Banyak memberi saya kesadaran ttg halatuju anak dan ratusan lagi di sekolah. Saya tersedar, perlunya berbincang semula dgn anak2 ttg makna kejayaan. Perbincangan & kefahaman makna kejayaan itu perlu agar mereka tahu halatuju dan tidak mencari sesuatu yg fatamorgana.Doakan saya dan guru2 di Malaysia agar mampu mendidik dan murid2 tahu halatuju mencari kejayaan sebagai MUSLIM. Teringat permintaan saya dulu, agar ustaz mampu berkongsi dalam artikel ttg penilaian buku “Ma’na Kebahagiaan…Terima kasih ustaz.
09/02/2015 at 10:04 AM
Antara genius contoh Malaysia ialah Dr Afifi Al-Akiti. Latar belakang pendidikannya sejak kecil boleh dibuat acuan. Homeschooling terbaik
09/02/2015 at 10:28 AM
Pada pandangan saya , apa yang berlaku berpunca dari liputan yang teralu meluas media terhadap batang tubuh individu genius tersebut .sedikit sebanyak hal ini akan memberikan bebanan emosi terhadap mereka. sepatutnya keluarga mereka diamkan sahaj dan didik anak mereka seperti kanak-kanak normal lain. tidak oerlu dihebohkan tentang kegeniusan anak mereka.
09/02/2015 at 11:34 AM
Nampaknya kita berkongsi minat pada filem yang sama Ustaz – A Beautiful Mind. Dulu saya pernah menggunapakai hujah yang simplistik begitu, mengambil contoh isu Amalina Che Bakri, pernah saya berhujah seumpama begitu: Mengapa jadi begitu, kerana didikan agama kurang dan model keluarganya yang juga tidak menuntut dia ke arah yang lebih baik.
Menyesal juga bila difikirkan semula hujah sebegitu. Saya terfikir, faktor extreme exposure (media coverage/public pressure) barangkali menyumbang kalau tidak banyak pun, sedikit kepada kerosakan dan kesusahan mereka yang genius ini.
14/02/2015 at 1:52 AM
assalamualaikum, saya sangat terkesan dengan keprihatinan ustaz. benar, sistem pendidikan di sekolah kita hanya menekankan kecerdikan dalam sesuatu aspek dan modul penyampaian itu terhad. pengalaman saya dengan anak yang sukar memahami matematik dengan cara penyampaian di sekolah, malah dia juga sukar memahami cara penyampaian saya sehingga saya berjaya menemui guru yang dapat memahamkan dia subjek itu. rupanya dia memerlukan kefahaman dari segi pattern, apabila dia memahami pattern matematik, dengan mudah dia menyelesaikan semua soalan matematik malah dapat mengajar kawan kawan yang mempunyai masalah kefahaman matematik. satu skil yang perlu dikuasai oleh ibubapa sekiranya mahu melakukan homeschooling ialah berekperimen cara penyampaian maklumat kepada anak agar objektif pendidikan : kefahaman tercapai.
seperti nukilan ustaz ibrah kisah musa dan khidir, sesuatu yang dipelajari di situ ialah kecerdikan manusia berbeza, libatkan segala deria untuk anak menggerakkan daya fikir mereka, terangkan setelah mereka didorong rasa ingin tahu dan didik mereka memanfaatkan ilmu yang diperolehi. mudah mudahan semakin ramai ibn sina, ibn haitham, ibn khaldun, maryam yang menjadi generasi pencetus budaya ilmu dihasilkan di sini.
13/03/2015 at 11:59 AM
perbezaan tokoh2 islam genius yang dikatakan tu adalah sikap. zaman dulu contoh kerajaan abbasiyah adalah pusat pendidikan terulung dunia. berbondong2 pelajar dari pelusuk dunia datang dengan duit sendiri sampai bergolok gadai semata-mata untuk menuntut ilmu. bahkan ada yang dalam perjalanan siap kena tangkap dengan penjahat padang pasir, dibutakan, dikudungkan tangan dan kaki dan dijual sebagai hamba. padahal kerajaan abbasiyah boleh dikatakan world super power ketika itu. takde pulak bagi biasiswa, pinjaman atau bantuan kewangan pada pelajar2 ni. kalau adapun sentuhan kerajaan mungkin dari segi sediakan infrastruktur sahaja. tapi zaman kita dah bagi segala kemudahan pun bukan main liat nak belajar. mungkin ustaz perlu kurangkan sikit bias pada kerajaan dan mula menilai sikap melayu islam kita terhadap ilmu. ada satu parti tu siap mintak hapuskan hutang belajar lagi. walaupun duit ptptn hakikatnya banyak habis pada henfon, jalan2 dan belanja awek/pakwe masing2. sikap kita pada ilmu sendiri dah tak betul. macam mana nak berkat ilmu sebagai panduan hidup? ibu bapa naik yuran pibg atau sekolah mintak sumbang untuk buat aktiviti sikit dah melenting walaupun untuk kebaikan anak mereka. sekolah bukan sekadar nak melahirkan pelajar yang ada IQ tinggi tapi EQ tinggi juga. kalau home school mana mereka berpeluang nak kembangkan EQ? walau bagaimanapun terpulang pada ibubapa sendiri. tak silap saya sufiah yusof pun kena home school oleh ibubapa kat rumah so teori ustaz pada saya agak kurang tepat.
16/04/2015 at 6:32 PM
Pingback: The Not So Glamorous Stories of 5 Malaysian Geniuses - MalaysianStudent.com
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved